**מודעה**

**תאגיד הבריאות ליד המרכז הרפואי תל אביב**

**מכרז פומבי מס' 124/2020 לביצוע עבודות אלומינים וקירות מסך בפרויקט הרחבת מיון**

1. תאגיד הבריאות ליד המרכז הרפואי תל אביב (ע"ר) (להלן: "התאגיד") מבקש לבצע עבודות אלומינים הרחבת מיון וקירות מסך במרכז הרפואי תל אביב ע"ש סוראסקי (להלן: "העבודות"), וזאת בהתאם לתנאים ולדרישות המפורטים במסמכי המכרז.

2. את מסמכי המכרז ניתן לקבל במשרדי אגף תשתית בינוי ואחזקה במרכז הרפואי ברחוב ויצמן 6, תל אביב בנין החניון הדרומי קומה 1 בימים א'-ה' בשעות 08:00 עד 12:00, החל מיום­­­ ראשון 21.6.20

3. תקופת הביצוע הנדרשת: ממועד צו התחלת עבודה 10 חודשים הכל בכפוף לתנאים כמפורט במסמכי המכרז.

4. כנס מציעים יערך ביום 30.6.20 בשעה 10:00 מקום המפגש: במשרדי אגף תשתית בינוי ואחזקה ברחוב ויצמן 6 בבנין החניון הדרומי, קומה 1 (טל 03-6974741), השתתפות בכנס המציעים היא חובה. אי השתתפות בכנס מציעים עלולה לגרום לפסילת ההצעה לפי שיקול דעתו של התאגיד.

5. **תנאי סף:**

רשאי להשתתף במכרז רק קבלן העונה על התנאים כדלקמן (תנאי סף):

* 1. במשך 7 השנים שקדמו להגשת הצעתו, המציע השלים בעצמו את ביצוע עבודות מעטפת הבנין בפרוייקט אחד לפחות.

לעניין זה "פרוייקט" – פרוייקט אחד שבו עבודתו של המציע בביצוע עבודות המעטפת הסתיימה והתמורה שקיבל המציע בגין עבודות מעטפת הבניין שביצע עומדת על לפחות 8 מיליון ₪ לא כולל מע"מ או, לחליפין, שני פרויקטים שבהם עבודתו של המציע בביצוע עבודות המעטפת הסתיימה והתמורה שקיבל המציע בגין עבודות מעטפת הבניין שביצע עומדת על לפחות 4 מיליון ₪ לא כולל מע"מ לכל אחד או, לחליפין, שלושה פרויקטים שבהם עבודתו של המציע בביצוע עבודות המעטפת הסתיימה והתמורה שקיבל המציע בגין עבודות מעטפת הבניין שביצע עומדת על לפחות 2.5 מיליון ₪ לא כולל מע"מ לכל אחד .

.

"עבודות מעטפת בנין" – כולל את כל אלה בידי המציע עצמו ולא בידי קבלני משנה: 1) ביצוע מעטפת קירות מסך חולף משולבי זכוכית הכוללים אלמנטים של חיפויי פח אלומיניום, גגוני זכוכית וקירות מזכוכית 2) תכנון תוכניות ההרכבה של קירות המסך החולף 3) ייצור החלקים הדרושים להרכבת שלד המעטפת ולהרכבת האלמנטים המתועשים של קירות המסך בפרויקטים שביצע כקבלן ראשי.

* 1. המציע מעסיק מנהל צוות קבוע והינו בעל ניסיון מוכח בניהול קודם של לפחות 2 פרויקטים אשר כללו פרויקטים לפי סעיף 5.1 .
  2. המציע מעסיק, כשכיר או כנותן שירות, ממונה בטיחות בעבודה בעל הסמכה תקפה מהמוסד לבטיחות וגהות שהינו בעל ניסיון מוכח בניהול הבטיחות בשני פרוייקטים של אשר כללו פרויקטים לפי סעיף 5.1 .
  3. למציע כל האישורים הנדרשים לפי חוק עסקאות גופים ציבוריים (אכיפת ניהול  חשבונות ותשלום חובות מס), התשל"ו – 1976.

5.5 המציע השתתף במפגש ההבהרות (סיור קבלנים) במועד שנקבע בלבד.

6. המציע יצרף להצעתו ערבות בנקאית/חב' ביטוח אוטונומית בסך של 100,000ש"ח בנוסח כמפורט בנספח במסמכי המכרז. הערבות תהיה צמודה למדד תשומות הבניה ותהיה בתוקף 90 יום מהמועד האחרון להגשת ההצעות. לפי דרישת התאגיד יוארך תוקף הערבות הבנקאית/חב' ביטוח לתקופה נוספת ,כפי הנדרש על ידי התאגיד.

7. מועד אחרון להגיש הצעות: עד יום 15.7.20 בשעה 12:00 במשרדי אגף תשתית בינוי ואחזקה ברחוב ויצמן 6 בבנין החניון הדרומי, קומה 1-.

8. ועדת המכרזים תבחר את ההצעה ו/או ההצעות המעניקה/ות את מירב היתרונות לתאגיד על פי אמות המידה כמפורט במכרז.

9. התאגיד שומר לעצמו את הזכות לנהל מו"מ עם המציעים או מי מהם בכל ענין שיקבע על ידי התאגיד(לרבות מחיר), לפי שיקול דעתו, בטרם קביעת ההצעה הזוכה.